Оранжево морето

Международна киноложка изложба
2018-07-28 18:00 - 2018-07-29 22:00 (Europe/Helsinki) | Морска градина, Приморски парк, Варна, 9000, България
www.fce-fce.com
ФЕДЕРАЦИЯ ПО КИНОЛОГИЯ ЗА ЕВРОПА ТЕРРА ТАНГРА най-учтиво кани ВСИЧКИ свои членове и симпатизанти на Международна киноложка изложба – FCE CACIB, която ще се проведе на 28 и 29 юли 2018год. в гр.ВАРНА – парк „МОРСКА ГРАДИНА“ /ПАНТЕОНА/, от 18:00часа. Участниците, състезавали се и в двата дни на изложбата, ще премерят сили за КУПА „ЧЕРНО МОРЕ“!
Призовите награди са осигурени от частни дарители.
При предварително записване, до 26 юли, включително, таксата за участие, е в размер на 40лв. или евровата им равностойност за едно куче, за всеки ден от събитието, и ще се приема от организаторите на мероприятието, на мястото на провеждане.
При записване на място, от 15:30часа, таксата е 45лв или евровата им равностойност за едно куче, за всеки ден от събитието.
В случай, че сте попълнили коректно формата за заявка ще получите съобщение за успешно изпращане.
Това е гаранция, че Вашата заявка е приета и кучето Ви е записано за участие.
КОНКУРСИ в BEST IN SHOW:
1. НАЙ-ДОБРА ДВОЙКА / BEST PAIR – участват мъжко и женско куче от една порода на един собственик, на възраст над 9месеца;
2. НАЙ-ДОБРА РАЗВЪДНА ГРУПА / BEST BREEDING GROUP – участват най-малко три кучета, от една порода, произведени от един развъдник;
3. НАЙ-ДОБЪР ПРОИЗВОДИТЕЛ / BEST PRODUCER – представят се мъжко или женско куче с неговото потомство, минимум от две майки /за мъжкото/ или двама бащи /за женското/. Сред потомците трябва да има кучета от двата пола. Участват от 3 до 5 потомци.
4. КОНКУРСИ ЗА ХЕНДЛЕРИ:
4.1. ДЕТЕ С КУЧЕ / CHILD WITH A DOG – за деца от 7 до навършени 13 години.
4.2. МЛАД ВОДАЧ / BEST JUNIOR HANDLER – за младежи от 13 до 18 годишна възраст.
4.3. ПРОФЕСИОНАЛЕН ВОДАЧ / PROFFESIONAL HANDLER – за професионални водачи над 18 годишна възраст.
NВ! Всички кучета, записани за участие в конкурсите,трябва да са преминали оценка в ринг и тя да е минимум „Добър“.
Таксата за участие в конкурсите, в размер на 20лв /за всеки конкурс/, ще се приема от организатора на мероприятието, на мястото на провеждане.
NB! Tитла САС се присъжда във всеки от класовете: междинен, открит, работен и шампиони.
За придобиване на титла Шампион на България са необходими три /3/ титли CAC.
В случай, че кучето е шампион на друга държава, за титла Шампион на България е необходима една титла CAC.
Същите условия са валидни и за кучетата от клас „Млади“, за които се присъждат титлите JCAC, BJCAC и JCH.
ФЕДЕРАЦИЯ ПО КИНОЛОГИЯ ЗА ЕВРОПА ТЕРРА ТАНГРА, в качеството си на организатор на мероприятието, си запазва правото на промени по провеждането му.

Международен панаир на занаятите и изкуствата "Булгарика"
2018-08-01 08:00 - 2018-08-21 22:00 (Europe/Helsinki) | Морска градина, Приморски парк, Варна, 9000, България
Международният Панаир на занаятите и изкуствата „Булгарика“ е най-голямото арт изложение в България.
Провежда се всяка година от 1 до 21 Август в Морската градина на гр. Варна /между Морско казино и Сцена „Раковина“.
През 2018 г., Панаирът ще се проведе за 22- ри път.
Съчетаващ в себе си традициите и съвремието в изкуството, Международният Панаир на занаятите и изкуствата е място за изява на едни от най-добрите автори в областта на изящното и приложно изкуство, художествените занаяти, музиката.
Демонстрациите на авторските умения дават възможност на посетителите да наблюдават на живо създаването на уникални творби.
За своята 22 годишна история, Международният панаир на занаятите и изкуствата се превърна в едно от най-атрактивните и очаквани културни събития за Варна и нейните гости.
През 2018 г. богатата съпътстваща програма на панаира ще включва събития с широк спектър на културни прояви.

В Проекта „Открития“на 3-ти август от 11:00до 13:00 ч., ежегодно се представят български творци, които показват магията на традиционните български занаяти и приложни изкуства.
През тази година, организаторите са предвидили онлайн възможност за публиката, която не може да посети събитието на место да се докоснат до красотата на българските занаяти.
В рамките на Панаира, Асоциация „Булгарика” представя Проект „Родове“- потомствените български майстори. 8-ми август от 11:00 до 13:00 ч. ще научим как се съхраняват и развиват българските занаяти предавани в семейството, в рода.
Ще ви представим един утвърден в занаята си майстор и неговите потомци.
Защото именно Родът и семейството съхраняват българските ценности във времето.
Именно Родът и семейството са съхранили българският дух, култура и занаяти, вграждайки в тях таланта и любовта на българина.
Да запалиш искрата, да научиш нечий сръчни ръце да творят, да предадеш занаята си на жаден за знание- това е проектът „Да предадеш занаят” на 9-ти август от 11:00 до 13:00 ч., който Асоциация „Булгарика” представя, следвайки основната си мисия- да съхранява и развива българските занаяти и изкуства.
Събитието можете да следите в социалните мрежи и в сайта на Асоциация „Булгарика“- bulgarika.eu.

Източник: Организатора

Funcity+
2018-08-08 09:00 - 2018-08-12 23:59 (Europe/Helsinki)
Фестивал Funcity+ е в подкрепа на млади таланти в областта на музиката, изкуството, спорта и предприемачеството с цел за повишаване на уменията им. Младите хора да получат шанс и подкрепа за развитие чрез предоставяне на възможност за изява и обучение. Талантливи младежи да придобият умения и квалификация, които да им помогнат да изяват способностите си на национално и междунордно ниво.

Вижте пълната програма на фестивала на: http://www.funcityplus.bg/category/program2018/

Работилница за Билкови бомби за баня
2018-08-09 11:00 - 2018-08-10 17:00 (Europe/Helsinki) | Натурални ръчноправени сапуни Вив, ул. Хан Аспарух 30, Варна, 9000, Bulgaria
От работилница ВИВ
ще ви научим как да смесите естествени продукти така, че да получите АРОМАТНИТЕ БОМБИ, които експлодират във вода. От кипящите балончета , дори, може да се появи вашето лично послание.
Какво ще получите:
– 9 бр. ароматни бомби по ваша рецепта– 35 гр;
– 1 бр. Ароматна бомба във форма на сърце с вградено лично послание;
– Полезни знания за натуралните съставки, от които ще сътворите бомбичките;
– Много минути, изпълнени със смях и забавления
Времетраене – 120 мин.
Цена 16,00 лв.
Записвания ☎ 0879991318 или на лично съобщения
Какво е „Билкова бомба за баня“
Билковите бомби за баня представляват бълбукащи соли, ухаят страхотно, цветни и интересни, направени единствено от естествени продукти и билки. Едно прекрасно забавление за сетивата и кожата, в което може да се потопите по специална ваша рецепта.
Тези бомбички превръщат водата в извор на радост и здраве.
Как се ползват „Билковите бомби за баня“:
Настанете се удобно. Поставете бомбата във дълбок съд с топла вода. Насладете се на прекрасните балончета, които ще се появят на повърхността. Потопете тялото или краката си във водата. Вдишайте дълбоко и се насладете на живия аромат , докато потъвате в газирано- хидратиращата смес. Сътворена от натурални съставки и масла, Бомбата за баня е създадена да ви поглези. Тя пречиства сетивата и ума ви. Детоксикира тялото ви. Обогатява, хидратира и омекотява кожата ви.
Нашият сайт: http://vivsoaps.com/
На 9 и 10 август по две работилнички от 11:00 и от 15:00 ч.

Работилница за фантазии в кухнята
2018-08-11 11:00 - 12:30 (Europe/Helsinki) | Хатори, ул. Драгоман 9, Варна, Bulgaria
Приложна (детска) работилница за фантазии в кухнята!

Фантазия да твори с природни материали има всяко дете! Предизвикваме те донесеш любими твои мидички, рапанчета, шишарки или причудливи камъчета, или каквото си избрал да вземеш със себе си за спомен, когато си бил във връзка с нея – Природата!

Да разкажеш тяхната история …И заедно да измислим как да направим отпечатък или да използваме формата им в соленка или сладка. Ще смелим зрънце в мелницата и ще се оставим на Госпожа Фантазия да ни води…
Цена на работилницата – 12,00лв.

Заниманието е подходящо за деца от 3г – до…

Вземи родител – и той е дете 😉

MTV Varna Beach
2018-08-12 15:00 - 23:45 (Europe/Helsinki) | Южен плаж, Варна
MTV Varna Beach е еднодневно събитие. Ще се случи на 12 август на Южен плаж.
Деца под 5 години влизат безплатно с родител или възрастен придружител, носещ документ удостоверяващ малката им възраст и притежаващ редовен билет.
Деца под 14 години влизат с придружител над 18 год., който може да съпътства максимум три деца под 14 год.
Децата на възраст между 14 и 18 години се допускат и без придружител, но с представена декларация от родител.

Обявените до момента изпълнители са:

RITA ORA
YEARS & YEARS
REDFOO
R3wire & Varski
PAVELL & VENCIVENC’
KRISKO
TITA
DARA
4MAGIC

Празник на Варна
2018-08-15 09:00 - 23:30 (Europe/Helsinki)
За децата на сцена „Раковина“ от 10:30ч. е предвиден спектакълът „Джобни чародейства“ на Мануела Саркисян, в 11,30 ч. ще се открие специално ателие за изработване на кукли, с водещ Мария Банова, а от 19 ч. следват забавни минути с Богдан Томов.
Клуб Малки откриватели на National Geografic Kids ще зарадва малките любознайковци от 15 до 21 ч. в Морската градина, зона Аквариума.
По време на Национална детска асамблея „Празнично докосване в цвят и коприна“ в Морско Казино от 10:30 до 13:30 ч. ще се рисуват картини върху коприна и керамични съдове на тема „История и традиции“. Всички жители и гости на града могат да участват в Националната детска асамблея.
Празнична програма:
12 август
9:00 ч. Морска гара
ТЪРЖЕСТВЕНО ВДИГАНЕ НА МОРСКИЯ ФЛАГ И ЦЕРЕМОНИЯ ПО ПРИСВОЯВАНЕ НА ПЪРВО ОФИЦЕРСКО ЗВАНИЕ НА ВИПУСКНИЦИТЕ НА ВВМУ „Н. Й. ВАПЦАРОВ“
12 – 15 август
XVIII МЕЖДУНАРОДНА ВЕТРОХОДНА РЕГАТА КОР КАРОЛИ
15 август
19:00, Награждаване на победителите, Пристанище Варна – свободна зона
13 – 14 август
Пред Община Варна
„ВАРНА – ОТ ДРЕВНОСТТА ДО ДНЕС“ – най-дългата рисунка, посветена на града
Хепънинг с художниците Николай Русев, Димитър Щерев и Димитър Русев
13 – 15 август
16:00 ч.
НЧ Варненски будители 1926
IV МЕЖДУНАРОДЕН ШАХМАТЕН ТУРНИР ЗА КУПАТА НА ОБЩИНА ВАРНА
15 август
20:00 ч. Награждаване на победителите
15 август
9:00 ч.
Катедрален храм „Св. Успение Богородично“
ТЪРЖЕСТВЕНА АРХИЕРЕЙСКА СВЕТА ЛИТУРГИЯ
10:30 – 10:40 ч.
Пл. „Св. Св. Кирил и Методий“
ТЪРЖЕСТВЕНО ИЗДИГАНЕ ФЛАГА НА ВАРНА
ЛИТИЙНО ШЕСТВИЕ С ЧУДОТВОРНАТА ИКОНА НА СВЕТА БОГОРОДИЦА
10:30 ч.
Сцена Раковина
ДЕТСКИ СПЕКТАКЪЛ „ДЖОБНИ ЧАРОДЕЙСТВА“ на Мануела Саркисян
11:30 ч.
Сцена Раковина
АТЕЛИЕ ЗА ИЗРАБОТКА НА МЕКИ КУКЛИ, Водещ: Мария Банова
17:30 ч.
Сцена Раковина
КОНЦЕРТ НА ГАЙДАРСКИЯ ОРКЕСТЪР ДИНЬО МАРИНОВ ПРИ НЧ „ВАСИЛ ЛЕВСКИ 1945“
19:00 ч.
Сцена Раковина
БОГДАН ТОМОВ С ДЕЦАТА НА ВАРНА
20:00 ч.
КОНЦЕРТ КРАЙ ФОНТАНА
Солисти и оркестър на Държавната опера – Варна,
Под диригентството на Мартин Пантелеев
20:00 ч.
Летен театър
ТЪРЖЕСТВЕН КОНЦЕРТ ПО СЛУЧАЙ ДЕНЯ НА ВАРНА
С участието на Михаил Белчев и Кристина Белчева
Церемония по връчване на почетни звания и отличия
Празнични спектакли на фолклорните ансамбли „Варна“ и „Тракия – Пловдив“
21:00 ч.
Пристанище Варна – свободна зона
ПРАЗНИЧЕН КОНЦЕРТ
С участието на: Славин Славчев и група Julian’s Laughter, Атанас Колев, Papi Hans, Виктория Георгиева, 100 KILA, Deep Zone Project, Орлин Павлов и дует Morandi (Румъния)
22:00 ч.
Вход на Морската градина (Слънчевият часовник)
ПРАЗНИЧЕН КРОС ПЪТЯТ НА СВЕТЛИНАТА
23:20 ч.
ПРАЗНИЧНА ЗАРЯ

Драго ми е на Драгоман!
2018-08-15 11:00 - 23:00 (Europe/Helsinki) | Хатори, ул. Драгоман 9, Варна, Bulgaria
Обединени от улицата, на която сбъдваме мечтите си Ви каним заедно с наши приятели на една гастрономично-музикална среща!
Интерпретации на кулинарни класики и музикални стилове от цял свят, опаковани за варненци и съпричастните им по случай празника на града, поднесени с любов и настроение.
Защото всички я обичаме – Нашата Варна!
Ще празнуваме Заедно На Нашата Улица В Нашия Град!
от 11:00ч – до 23:00ч
12 – 13 / еат § меат; Къщата на Ви, Хатори, Брок, Бар Бранд
Коста Костов, диджеите Мага Бо и Саундгутс (Кафундо Рекърдс), Сезар Пиментел, творческите и търговски пространства, хората…

Клуб МАЛКИ ОТКРИВАТЕЛИ
2018-08-15 15:00 - 21:00 (Europe/Helsinki) | Аквариум Варна, бул. Приморски 4, Варна, Bulgaria
След пролетното пътешествие на National Geographic Kids, когато зарадвахме децата на Варна с множество разнообразни игри и награди, образователната обиколка на „Клуб МАЛКИ ОТКРИВАТЕЛИ“, ще гостува отново на морската ни столица.
На 15 август, ще ни намерите пред аквариума в град Варна. Ще отбележим подобаващо, в унисон с празничната атмносфера празника на града; ще провокираме детските усмивки и любознание с любимото списание.
Мотото на всяка игра и работилничка е добре познатото ни: „Учи, забавлявайки се!“, а наред с любимите активности, ще изненадаме своите малки приятели с някои нови предизвикателства.
Очакваме ви!

КОНЦЕРТ КРАЙ ФОНТАНА
2018-08-15 20:00 - 21:00 (Europe/Helsinki) | Площад Независимост, Площад "Независимост", Варна, 9000, Bulgaria
15 август 2018, 20.00, площад „Независимост“
Традиционният Концерт край фонтана на 15 август – Денят на Варна, ще дирижира Маестро Мартин Пантелеев.
Прорамата включва популярни арии и дуети.
При неблагоприятно време към 17.00-18.00 днес, концертът ще се измести от площада на Основна сцена.
Входът остава свободен за варненци и гостите на Варна!

ВЪЛКЪТ И СЕДЕМТЕ КОЗЛЕТА
2018-08-16 19:00 - 21:00 (Europe/Helsinki) | Фестивален и Конгресен Център, бул. Сливница № 2, Варна, 9000, Bulgaria
ВЪЛКЪТ И СЕДЕМТЕ КОЗЛЕТА
МЮЗИКЪЛ ОТ АЛЕКСАНДЪР ВЛАДИГЕРОВ
концертно изпълнение
Диригент – Левон Манукян

Фестивал на хвърчилата "Въздушни чудеса - Варна 2018"
2018-08-18 10:00 - 2018-08-19 17:00 (Europe/Helsinki) | Плаж Аспарухово, Asparuhovo beach, Varna, 9003
На 18 и 19 август 2018 г. ще зарадваме отново жителите и гостите на Варна и района,
Хвърчилата ще полетят на 18-ти август в 10:00ч.
като ще изпъстрим небето с хвърчила, а плажът на кв. „Аспарухово“ с различни атракции за малки и големи. И отново, за да стане факт този прекрасен празник, стартираме кампания по набиране на средства за събитието и каним всички, които се чувстват съпричастни към него да се включат с идеи, доброволен труд или средства.
Основен принос за провеждането на фестивала през годините имат Клуб „Асто – Въздушни чудеса“, Сдружение за опазване на дивата природа (СОДП), фонд „Култура“ към Община Варна.
Използваме случая да благодарим на всички досегашни спонсори и партньори в организацията на фестивала и да отправим покана за участие в предстоящото му издание.

ВАРНА МЕГА РОК
2018-08-18 17:00 - 2018-08-19 23:55 (Europe/Sofia) | Пристанище Варна, Port of Varna, Varna, 9000, Bulgaria
Дати: 18 и 19 август
Местоположение: Пристанище Варна
Изпълнителите:
18 Aвгуст
Krossfire (Bulgaria)
Групата е създадена през 2001 година от Георги Дриев – бас китара, Георги Кушев – китара, Спас Марков – ударни, малко по-късно се присъединяват Захари Шиникчиев – вокал и Никола Иванов – китара. Невероятната формация с име „Krossfire” изпълнява рок музика
Кикимора
Един от най-известните български музиканти зад граница Николо Коцев създава рок групата КИКИМОРА през 2011 година. КИКИМОРА е прогресивна хардрок банда, която създава песните си на български език, базирайки се на корените на класическия рок.
KAMELOT
Камелот е американска пауър/прогресив метъл група от Тампа, Флорида, сформирана от Томас Йънгблъд и Ричард Уорнър през 1991 година. Към 2018 Камелот имат 11 студийни албуми, 3 концертни албума, 1 DVD и 11 видеоклипа.
Glenn Hughes & Б.Т.Р.
Глен е поканен от добрия си приятел Цонко Цонев да изпълнява ролята на гост певец и да даде старт на началото фестивала „Варна Мега Рок“, заедно с българската рок група БТР на пристанище Варна, където заедно ще изпълнят песни на Deep Purple.
––––––––––––––––––––––––––––––
19 Aвгуст
Bendida
Бендида е Симфоник фентъзи метъл група, основана през 2008 година. Музиката им е силно повлияна от Тракийския фолклор и Славянската митология. Бендида е единствената банда в света, в чиято музика се включва античният бароков инструмент – виола да гамба.
Конкурент
Група Конкурент е основана през 1986 година от Емил Анчев. През годините тя е изнесла стотици концерти в България и чужбина и е участвала в много радио и телевизионни предавания. Много от най-известните български музиканти са започнали кариерата си в Конкурент. Досега групата е издала 7 албума и 3 DVD концерта, и се е утвърдила като една от водещите рок групи в България. Групата изпълнява класическа рок музика.
Apocalyptica
Апокалиптика е финландска чело метъл група, в която участват виолончелисти и барабанист. Музиката им съдържа елементи от класическа музика, нео-класически метъл, траш метъл и симфоничен метъл.
Nightwish
NIGHTWISH наистина знаят как да завладеят и очароват за секунди. Тяхната виртуозност е ненадминато съвършенство, вдъхновението им е истиска страст! От началото на своята кариера, започнала през една лятна нощ на юли 1996 г., те са олицетворение на най-взискателното музикално изкуство и иновативни звукови преживявания. Като ги чуете ще се уверите. Участието им на Варна Мега Рок ще бъде единственото за групата в Източна Европа за тази година.
–––––––––––––––––––––––
Билети:
http://www.eventim.bg/bg/bileti/varna-mega-rock-barna-pristanie-morska-gara-486127/event.html
https://www.eticketsmall.com/product_info.php?products_id=913

Зоро
2018-08-21 21:00 - 23:00 (Europe/Helsinki) | Летен театър, Bulevard Tsar Osvoboditel, 9002 Varna, Bulgaria
Мюзикъл
книга и текстове на песни Стивън Кларк; музика Джипси Кингс; оригинална история Стивън Кларк и Хелън Едмъндсън; съавтор на музиката и адаптация Джон Камерън; изпълнителни продуценти Джон Герз, Адам Кенрайт и Исабел Алиенде
Постановка Петко Бонев
Диригент Страцимир Павлов
Хореограф Стефан Николов
Сценография и костюми Ася Стоименова
3D Мapping Полина Герасимова
ДИЕГО ДЕ ЛА ВЕГА(ЗОРО) – НЕЙЧО ПЕТРОВ
ЛУИЗА ПУЛИДО – СОФИЯ РУХОВА – ЛУЛЧЕВА
РАМОН – КАЛОЯН ЛУЛЧЕВ
ИНЕС – АНТОАНЕЛА ПЕТРОВА
ДЕТЕ ДИЕГО – ДИМИТЪР НЕДЕВ
ДЕТЕ РАМОН – КАЛОЯН ТОДОРОВ (ФЕРНАНДО ЛЕОН ВАСЕВ)
ДЕТЕ ЛУИЗА – ЯСМИНА АРСОВА
АЛЕХАНДРО ДЕ ЛА ВЕГА – ЛЮДМИЛ ПЕТРОВ
СЕРЖАНТ ГАРСИЯ – МИЛЕН ИВАНОВ
ЕДУАРДО – БОРИСЛАВ ДОНЕВ
ХОРХЕ – ЛЕВ КАРАВАН
ИГНАСИО – ДИЯН БОГДАНОВ
ГОНЗАЛЕС – АНАТОЛИ РОМАНОВ
МАРИЯ – СРЕБРИНА СОКОЛОВА
СВЕЩЕНИК – ВЛАДИСЛАВ ВЛАДИМИРОВ
Тази легендарна история за борбата на доброто срещу злото е трайно вдъхновение за „Gipsy Kings“ (Цигански царе), допълнителните оркестрации, композиции и аранжименти на Джон Камерън и текста на Стивън Кларк по известния роман на Исабел Алиенде „Зоро – легендата започва“. Мюзикълът пресъздава драматичната приказка за романтичния герой Зоро в необикновени певческо-актьорски превъплъщения, зрелищни борби с мечове и невероятни каскади, всичко обгърнато в автентичните цветове на традиционното фламенко.
Времетраене 2 часа, с един антракт. Изпълнява се на английски с надписи на български език

ЦЕНИ:
– за отделно събитие: 15, 20, 30, 40 лв., ВИП с кетъринг по време на антракта – първа категория – 50 лв., специална категория – 70 лв., екстра категория – 100 лв.;
– групи над 7 човека, семейства, учащи, пенсионери и хора с увреждания ползват отстъпка до 35%;
– отстъпки до 50% за карта – Колекция СЪБРАНО, Колекция КЛАСИКА и Колекция МЮЗИКЪЛ
БИЛЕТНИ КАСИ: пл. „Независимост” 1: понеделник-петък 9:30-13:30 и 14:30-20.30; събота 10:00–13:30 и 14:30-20:00 ч.; неделя 11:00-16:00, тел. 052 665 022
Фестивален и конгресен център: всеки ден от 10 до 21 ч. /почивка 14-14,30ч. и 16,30-17 ч./, тел. 052 685 214
След 1 юни на касата на Летен театър: всеки ден 10.00-13.00 и 14.00-18.30 тел. 052 612 803
ЗАЯВКИ: тел. 052 665 020
http://bgbileti.com/ http://www.eventim.bg/ www.epay.bg
www.tmpcvarna.com

AniFest 2018
2018-08-25 09:00 - 2018-08-26 23:59 (Europe/Helsinki) | Дворец на Културата и Спорта, 115 бул. Княз Борис I, Варна, 9000, Bulgaria
AniFest – от фенове за фенове е български фестивал, посветен на аниме, манга и източно-азиатската култура, който се провежда от 2011 година насам в морската столица – гр. Варна!
Фестивалът се организира от Национален клуб за Аниме, Манга и Японска култура “Шиоказе” – гр. Варна. В програмата са включени разнообразни елементи от модерната азиатска култура. Лятното издание на AniFest 2018 ще се проведе на 25 и 26 август в зали Младост на Двореца на културата и спорта в гр. Варна.

Шеметна Варна 2018: Уга-буга
2018-08-25 09:30 - 14:00 (Europe/Helsinki) | Вход Морска Градина, Вход на морска градина, Varna, Primorski, 9002, Bulgaria
Шеметна Варна е отборна състезателна игра, изпълнена с адреналин. Всеки отбор преминава през различни задания, разпределени по пунктове из Морската градина на град Варна. При преодоляване на пункт, отборът получава парченце от крайния пъзел, който е ключът към успешно завършване на играта.
Всеки отбор (3 или 4-има играча на възраст 14+) сам определя своята печеливша стратегия за обхождане на пунктовете, а местоположението на финала ще откриете сами!

Регионална библиотека „Пенчо Славейков“ – Варна ще предостави една от наградите в тазгодишното издание на Шеметна Варна!

За записване: https://shemetna-varna.org/записване/

Приложна (детска) работилница за фантазии в кухнята!
2018-08-25 11:00 - 12:30 (Europe/Sofia) | Хатори, ул. Драгоман 9, Варна, Bulgaria
Фантазия да твори с природни материали има всяко дете! Предизвикваме те донесеш любими твои мидички, рапанчета, шишарки или причудливи камъчета, или каквото си избрал да вземеш със себе си за спомен, когато си бил във връзка с нея – Природата!
Да разкажеш тяхната история …И заедно да измислим как да направим отпечатък или да използваме формата им в соленка или сладка. Ще смелим зрънце в мелницата и ще се оставим на Госпожа Фантазия да ни води…
Цена на работилницата – 12,00лв
Заниманието е подходящо за деца от 3г – до…
Вземи родител – и той е дете 😉

Празнувайте Есетровата луна с WWF!
2018-08-26 18:00 - 23:00 (Europe/Sofia) | Wake Park Varna, Coastal alley, (2.65 km), Varna, Bulgaria
Индианска легенда гласи, че по време на августовското пълнолуние големи есетрови риби сякаш сами скачали в мрежите на рибарите. Именно затова те го нарекли „Есетрова луна“. Днес обаче мрежите на рибарите са празни.
По традиция ние от WWF България празнуваме августовското пълнолуние, посветено на есетрите – оцелели още от времето на динозаврите, днес тези риби са на ръба на оцеляването.
Заповядайте на WWF празненство по случай „Есетровата луна 2018“ в Wake Park Varna!
Очакват ви:
🔹 телескоп, с който ще наблюдаваме пълната луна с приятелите ни от AstroReflect – astronomical telescopes making
🔹 фотоколажна работилница „Есетрова луна“, с която можете сами да създадете и участвате в тематични фотографски колажи, предоставена от Център за неформално образование и културна дейност АЛОС
🔹 скаутски игри за детската аудитория от клуб „Владислав Варненчик“
Обещаваме ви магично празненство по време на пълнолуние, а в допълнение ще разберете повече за проблемите, които срещат рибите, като препятствия за миграцията им, преграждане на реките, бракониерство, свръхулов, замърсяване и други.
В следващите дни ще обявим детайли и за играта ни с авантюристична награда, следете ни!
На място ще можете да си вземете и специални WWF сувенири и да поговорите с представителите на нашия екип.
Празненството е подходящо за всякаква публика.
Водещи на фотоколажната работилница са: д-р Любен Кулелиев (арт-педагог, фотограф), Румен Байков (фотограф) и Росица Маринова (модератор).
Входът е СВОБОДЕН!

ЛИЛИ РИБКАТА
2018-08-28 16:00 - 18:00 (Europe/Helsinki) | Фестивален и Конгресен Център, бул. Сливница № 2, Варна, 9000, Bulgaria
28 август – зала „Европа“ – 16 ч.

МЕЖДУНАРОДЕН ФИЛМОВ ФЕСТИВАЛ „ЛЮБОВТА Е ЛУДОСТ“ 2018
„ЛИЛИ РИБКАТА“ – премиерен филм на България,
2017 г., 107 мин.
Режисьор: Ясен Григоров
С участието на: Дарина Досева, Калина Асенова, Боян Григоров, Калоян Минчев, Татяна Лолова, Елена Кабасакалова, Добрин Досев, Койна Русева, Стоян Радев, Калин Сърменов, Десислава Спасова, Красимир Ранков, Линда Русева, Николай Урумов, Красимира Демирова, Луизабел Николова
Приказка за метаморфозите на едно дете. Щом някой го погледне в очите, то предизвиква магическа вихрушка, променяща го от момче в момиче и обратното.
Родителите на детето се местят на село и срещат семейство цигани-магьосници. Дъщеря им Лили е връстничка на Необикновеното дете. Тя прави изключителна саможертва в името на любовта.
Приказка за отговорни родители и чувствителни деца. История с фантастични герои и любов във всичките й форми.
Зала Европа, цена 6 лв.
Наградата „Най-добър Европейски филм“ от European Cinematography Awards – фестивал, официално признат от световната киноплатформа IMDB.
Цена на билета: 6 лв.

Кино и храна
2018-08-29 16:00 - 2018-09-02 23:00 (Europe/Helsinki) | Аквариум Варна, бул. Приморски 4, Варна, Bulgaria
“Кино и Храна“ e нов модел за градски фестивал –
Street Food & Art Festival
От 29.08 до 02.09.2018 във Варна ще се съберат професионалисти и любители готвачи, артисти и музиканти, кулинарни блогъри и влогъри, автори на кулинарни книги и простосмъртни консуматори.
За 5 дни ще превърнем зоната през Аквариума във Варна в културно–кулинарна арена. Ще смесим различни изкуства – кино, музика, литература, кулинария, ще разбъркаме и ще ви оставим да опитате резултата лично!
В колаборация с „Улицата на готвачите“, един вече успешен за Варна формат, ще надградим започнатото и ще направим следваща стъпка в развитието на Street Food културата у нас. Ще се запознаем с лицата зад най-успешните кулинарни блогове и влогове. Ще проведем срещи, през които ще разлистим страниците на най-новите български кулинарни книги и ще се срещнем с техните автори. На фестивалната сцена ще видим популярни актьори и музиканти, които свирят и пеят, а след това и ще готвят. Всяка вечер на огромен екран, ще гледаме най-добрите филми на кулинарна тематика.
През 5-те дни на фестивала любими варненски заведения, готвачи и майстори ще дадат най-доброто от себе си, за да нахранят всички посетители. В шатрите организирани от българската Street food асоциация, ще опитате вкусна, топла и разнообразна храна, а специалната Алея на Бирата няма да ви остави жадни.
В детската зона родители ще могат спокойно да оставят децата си и да се насладят на кулинарните изкушения или на артистичната ни програма. Очакват ви много дегустации, работилници и кулинарни демонстрации.
Елате гладни и жадни!
Останалото оставете на нас!
https://www.facebook.com/Кино-и-Храна-209888653022986/
http://www.liatnokino.com

Varna Games Fest
2018-09-01 10:00 - 2018-09-02 22:00 (Europe/Helsinki) | Varna Games
Varna Games Fest се завръща и през 2018 за едно още по-забавно и изпълнено със запомнящи се моменти издание!
Единственият по рода си фестивал посветен на настолните игри във Варна ще се проведе и тази година, като този път ще ви предложи повече игри, изненади и забавление.
Кога?
На 1-ви и 2-ри септември на алеята между Морско казино и сцена Раковина.
Първият по рода си Фестивал на настолните игри във Варна!
Отваряме в 10:00 сутринта!
Очакваме ви!

Фестивал на шевицата
2018-09-08 09:00 - 2018-09-09 18:00 (Europe/Helsinki)
Добре сте дошли на Второто издание „Фестивал на шевицата“,
Белослав – 2018! Мотото тази година е: „Култът към майката и оброците за плодородие“. Събитието ще бъде в рамките на ДВА ДНИ – събота и неделя, 08-09 септември.
Фестивалът предоставя трибуна на една особено колоритна част от бита и традиция ни – везбата.
На фокус ще са автентичната шевица и нейните съвременни интерпретации с израз в различни артикули и продукти на ръчното творчество.
КОГА?
08-09 септември 2018г. / от 9.00 ч. до 18.00 ч.
КЪДЕ?
Град Белослав, обл. Варна. Площад „Възраждане“.
При лошо време фестивалът ще се проведе в НЧ „Съзнание 1926“, адрес ул. „Св.св. Кирил и Методий“ №7
КОЙ?
Фестивалът е насочен към любители и професионалисти в областта на везмото. Възможно е индивидуално и колективно участие чрез:
1. Представяне на автентични носии с шевици (части от носии, или съхранени шевични фрагменти). Особен интерес представлява и самата история на носията или шевицата: От кого и за кого е изработена? От кой регион е? На каква възраст е?
2. Представяне на артикули със съвременни интерпретации на АВТЕНТИЧНИ шевични мотиви (сувенири, бижута, аксесоари, дрехи и др.).
3. Дейности и занаяти, които имат тематична връзка с елементите и мотивите използвани и във везбата (килимарство, гайтанджийство, резбарство, рисувана керамика – грънчарство и други художествени занаяти) .
КАКВО ОЩЕ?
Акценти в програмата
По време на фестивала ще можете да видите и да се насладите на разнообразие от дейности като кратка тематична беседа с участието на видни етнографи, изложби, ревю на носии, разнообразие от работилници, концертна част – народни песни и танци, занимателни секции за най- малката аудитория.
ТАКСА ЗА УЧАСТИЕ: Общо за двата дни е 30 лева. Можете да я заплатите след като сте били одобрени. Формата за кандидатстване и покана можете да изтеглите от тук: http://festnashevicata.blogspot.com/2018/07/2018.html
Посочената сума касае само търговците от базарната част ( с продажба на артикули, тематични към Фестивала). Такса за участниците в програмата на Фестивала няма. За всички гости на Фестивала: ВХОД СВОБОДЕН.
http://festnashevicata.blogspot.bg/

Детско образователно изложение Оранжево морето
2018-09-08 10:00 - 2018-09-09 19:00 (Europe/Helsinki) | Културно-развлекателен център Морско Казино, бул. Приморски парк 22, Варна, Bulgaria
Детско образователно изложение „Оранжево морето“ ще представи на варненските деца и родители добрите училища, детски градини, занимални, школи и работилници.
Ще присъстват езикови центрове, школи по фотография и роботика.
В двата фестивални дни са предвидени много безплатни работилници, чрез които по забавен начин участниците ще представят дейността си. Осигурени са много награди за децата. Очакват ги състезание по ориентиране, литературно четене, изработка на слайм, управление на робот, фотосесии и много други.
Пред Културно-развлекателен комплекс „Морско казино“ ще ни познаете по безплатна стена за катерене.
С любезното съдействие на Община Варна, Decathlon и Културно-развлекателен комплекс „Морско казино“.
Заповядайте!
ВХОД СВОБОДЕН

Засади в квартала
2018-09-14 10:00 - 2018-10-03 16:00 (Europe/Sofia)
„Засади в квартала“ стартира на 14 септември
Асоциация БИО мрежа / BIO net кани жителите на Варна да се включат в облагородяването на градски градинки.
Графикът, по който ще се извършва засаждането на градинките е следният:
14.09 – Ще бъде облагороден входът на ОУ „Стоян Михайловски“ в кв. „Кайсиева градина“
14.09 – ще бъдат направени насаждения до детската ясла в бл. 210 в кв „Кайсиева градина“
22.09 събота – ще се работи в двора на читалище „Варненски будители“ на бул. „Сливница“ 46
22.09 събота – в кв. Аспарухово ще бъде оформена градинка пред храм „Свети Цар Борис-Михаил“
27.09 четвъртък – ще бъдат засадени кашпи над подлеза „Шипка“
29.09 – ще се работи в парк „Елин Пелин“ ( между ул. „Фантазия“ и ул. „Младежка“)
29.09 – Парк „Елин Пелин“ – над ул. „Младежка“
3.10 – ще бъдат направени нови насаждения в градинката между ул. „Цани Гинчев“ и ул. „Любен Каравелов“
*Местата са избрани със съдействието на районните кметства на община Варна
Асоциация „Биомрежа“ осигурява всички насаждения, инструменти и специалисти, необходими за правилното извършване на дейностите по проекта. Канят се всички, които имат отношение към здравословната и красива градска среда да вземат участие в облагородяването на запустелите терени на посочените дати.
Проектът се реализира с финансовата подкрепа на Община Варна – Програма „Младежки проекти 2018“

Семеен фестивал "Усмихни се, Карин дом"
2018-09-15 10:00 - 2018-09-16 22:00 (Europe/Helsinki) | Карин дом, Местност „Свети Никола” ПК 104, Варна
За четвърта поредна година слънчевият двор на Карин Дом в сърцето на Морската градина на Варна, ще се преобрази в още по-красиво място, за да посрещне ежегодния семеен фестивал „Усмихни се“.
На 15-ти и 16-ти септември фестивалът отново ще предложи забавления за цялото семейство – от детски кът и работилници за най-малките до занаятчийски и фермерси пазар за мама и вкусно барбекю и бира за татко. Открита сцена ще събере музиканти​ ​и танцьори, циркови артисти, оперни изпълнители, които ще подправят с творчеството си този празник на усмивките. Богатата програма и забавления ще позволяват всяко семейство да прекара тук целия уикенд без да усети скука или липса на някакво удобство, благодарение на широките площи за пикник, разнообразието от храни, напитки и детски ателиета през целия ден. Уверете се сами 🙂
Това, което превръща „Усмихни се“ в уникален фестивал е не само прецизната организация, но и неговата основна идея – Забавление с кауза. Събраните по време на фестивала средства (от дарение за вход, участие в томбола и закупени продукти, работилнички) се използват за благородната кауза на Карин дом. Едно събитие от варненци за варненци, от нас за уязвимите, от осъзнатите за децата…
През 2015г. след първото издание на фестивала „Усмихни се”, Карин дом откри група „Усмивка“ за деца с комплексни нужди и група „Малки+” за деца с комуникативни затруднения, чиято издръжка се подсигурява от фестивала, всъщност от всички граждани и гости на Варна, избрали да прекарат един приятен фестивален уикенд.
Повече информация как можете да се включите като партньор на фестивала, да участвате със свой шанд, с детска работилничка или като доброволец вижте на: www.smile.karindom.org
___________________
Карин Дом , който тази година отпразнува своя 22-ри рожден ден е организация с водеща роля в предоставянето на професионални услуги за деца със специални нужди и техните семейства. През годините Карин дом се развива и израства като терапевтичен център за деца със специални потребности, в който работят висококвалифицирани специалисти: кинезитерапевти, рехабилитатори, логопеди, психолози, специални педагози, социални работници. Годишно, Карин дом подкрепя над 300 деца и семейства и обучава над 1200 специалиста.

Безплатни наблюдения с телескоп
2018-09-16 20:00 - 22:00 (Europe/Helsinki)
Организираме поредните безплатни наблюдения с един от нашите телескопи – Добсън 300мм. Мястото е Морска градина – Варна, района на Светещия фонтан под Пантеона в посока към морето. GPS координати: 43.2078, 27.9337
Ще могат да се наблюдават Луната, Юпитер и Сатурн.
Всеки, който има собствен телескоп и има желание, може да го донесе и да участва в събитието.
Метеорологичните прогнози не са много добри, затова събитието може да бъде отложено.
Поканете приятели и споделете събитието, последвайте страницата ни, за да сте информирани за подобни събития в бъдеще.

Улицата на готвачите vol.3
2018-09-21 11:00 - 2018-09-23 21:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Много вълнуващи участници и вкусни изкушения!
Улицата на готвачите е място за срещи, място за хапване, начална точка към плажната алея. Уличка, където храната и любовта се срещат за един магически уикенд.
Очакваме ви!
Петък 11:00-22:00 ч.
Събота 11:00-22:00 ч.
Неделя: 11:00-21:00 ч.

Ролери, Кънки И Уейк Уикенд
2018-09-22 10:00 - 2018-09-24 22:00 (Europe/Sofia)
Сдружение Фарсайд / Progression Skate School / Revival Skate Shop Ви кани на едно мултиспортно-развлекателно-рекреативно мероприятие.
Заповядайте във Варна и Добрич на 22-24 септември, лятото продължава!!!
Програмата включва:
Събота 22.09.
10.00 – 12.00ч. Уроци по ролери и кънки в Морската Градина (на Скейтборд Алеята под Спортна Зала)
от 12.00ч. свободно каране в Морската Градина или Хале 3
от 18.00ч. следобедна/вечерна сесия в Скейтпарк Добрич
Неделя 23.09.
от 10.00ч. плажна фиеста на Wake Park Varna
от 16.00ч. кънки и ролери сесия за малки и големи в Морската Градина (на Скейтборд Алеята под Спортна Зала)
Понеделник 24.09.
10.00 – 12.00ч. Уроци по ролери и кънки в Хале 3
от 13.00ч. Сесия и свободно каране в Хале 3
Очаквайте още много изненади и подаръци

Българската армия от Аспарух до наши дни
2018-09-22 11:00 - 15:00 (Europe/Sofia) | Парк в квартал Аспарухово, Парк в квартал Аспарухово, Варна
По повод 110-годишнината от обявяване Деня на Независимостта на Република България и 140 години от създаване на Българската армия ще пресъздадени различни периоди от военната история на Майка България в изпълнение на Сдружения за исторически възстановки и съхраняване на националното достойнство и история „Бран“, „Клуб „Миноносец Дръзки“,“Чигот“, „Братя по оръжие“, Първи ученически гвардейски отряд към ГПЧЕ „Христо Ботев“, гр.Кърджали, „Хайдути“, „Бага-тур“ и НД „Традиция“ регионален клон 8-ми Пехотен Приморски Полк Варна, демонстрации на помощни средства и служебна техника ,приети на въоръжение в структурите на Военна полиция, Гранична полиция, Военноморски сили на Република България и концертна част със специалното участие на прекрасната малка принцеса Биляна Тодорова, вокална формация „Корали“ , деца и младежи,възпитаници на прекрасните преподаватели по гайда Недко Царев и по кавал Николай Докторов, вокалната педагожка Павлинка Тодорова, вокална група „Весели щурчета“с вокален ръководител Радослава Димова,детски фолкорен ансамбъл „Българче“ с хореограф Ирена Станева.
Мероприятието е подкрепено от Варненска и Великопреславска Света митрополия,Министерство на отбраната,Териториална дирекция „Военни клубове и военно-почивно дело“ -Варна,регионалните дирекции на МВР,Военна полиция и Гранична полиция,Община Варна, Фондация „Въздигане“,Общински детски комплекс Варна,БулМаг Ади сладоледи „Изида“ и Съюз на подводничарите в Република България.

Stickers And Cookies Базар
2018-09-22 11:00 - 20:00 (Europe/Sofia) | ХАЛЕ 3, бул. Христо Ботев 3, Варна, 9000, Bulgaria
Не ни стигна, че се зарадвахме с яки лепенки веднъж, намислили сме да повторим, но този път ще има и бис-квит-ки. Присъединете се към шарената страна. We have cookies.
Ако желаете да представите своята серия от стикери, свържете се с нас за да запазите място.
